《木门早行》
宋代·冯山

白虎前峰数尺高，露华萧飒满征袍。只知眼底簿书静，岂意山中车马劳。

石夹雨馀重按辔，草间风动几横刀。通途闻说无多地，踊跃身轻意气豪。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。